На основу члана 6. Став 3. Закона о ученичком и студентском стандарду („Службени гласник РС“, број 18/10) и члана 8. Става 1. Правилника о смештају и исхрани ученика и студената („Службени гласник РС“, број 36/10 и 55/12) kao и на основу Конкурса за пријем ученика у Републици Србији у установе за смештај и исхрану ученика за шк.2016/17.годину, који расписује Министарство просвете (објављен у Просветном прегледу, специјални број)

Пољопривредна школа са домом ученика ПК „Београд“ расписује

**КОНКУРС**

**ЗА ПРИЈЕМ УЧЕНИКА СРЕДЊИХ ШКОЛА У РЕПУБЛИЦИ СРБИЈИ У ДОМ УЧЕНИКА**

**ЗА ШКОЛСКУ 2016/2017. ГОДИНУ**

1. **УСЛОВИ ЗА ПРИЈЕМ**

Право на смештај и исхрану у установи за смештај и исхрану ученика у Републици Србији имају ученици средњих школа чији је оснивач Република Србија, аутономна покрајина или јединица локалне самоуправе који су први пут уписани у одређени разред у текућој школској години, чије се школовање финансира из буџета Републике Србије, који имају држављанство Републике Србије и чије пребивалиште није у седишту школе коју похађају.

Право на смештај и исхрану у установи могу да остваре и ученици који имају држављанство државе у региону, под условима из става 1. ове тачке, осим услова који се односи на држављанство Републике Србије. Ученици из осетљивих друштвених група остварују право на смештај и исхрану под условима става 1. ове тачке, и применом блажих критеријума. Испуњавање услова за пријем у установу кандидати доказују одговарајућом **оригиналном документацијом, односно овереним фотокопијама**.

1. **БРОЈ РАСПОЛОЖИВИХ МЕСТА**

**2. БРОЈ РАСПОЛОЖИВИХ МЕСТА**

Дом ученика Пољопривредне школе са домом ученика ПК "Београд" има смештајни капацитет од 125 расположивих места.

1. **РОКОВИ ЗА ПРИЈАВЉИВАЊЕ НА КОНКУРС**

Пријављивање кандидата на конкурс обавиће се у следећим роковима:

* Прва расподела: **05.07. – 15.07.2016.**
* Преостала слободна места: **22.08 – 26.08. 2016.**
* За осетљиве друштвене групе, који нису добили смештај у првој расподели: **22.08. – 26.08.2016.**

1. **ПОТРЕБНА ДОКУМЕНТА**

Кандидат приликом пријављивања на конкурс, уз пријаву на конкурс подноси установи следећу конкурсну документацију (оригинална документа или оверене фотокопије):

* Јавне исправе о завршеној основној школи (**сведочанства о завршеним разредима, од V до VIII и уверење о обављеном завршеном испиту**),
* **Потврда о упису у средњу школу** (за ученике који су уписани у први разред средње школе)
* **Сведочанство о завршеном претходном разреду средње школе** (за ученике који су уписани у II, III или IV разред средње школе),
* **Уверење о приходима по члану породице од 1.1. до 31.3. текуће године, издато од стране надлежног општинског органа из места пребивалишта** где његов родитељ односно старатељ има пребивалиште (да пребивалиште није мењано шест месеци пре објављивања конкурса),
* Диплому и друге **награде** **са учешћа на такмичењима ученика**, која се налазе у календару такмичења ученика (у организацији Министарства просвете, науке и технолошког развоја) у претходно завршеном разреду,
* **Награде и похвале са учешћа у активностима у дому ученика** (за ученике који су уписани у II, III или IV разред средње школе).

**Пријаву попуњава ученик, његов родитељ или старатељ пред члановима комисије приликом предаје докумената**

Неблаговремене, непотпуне и од неовлашћеног лица поднете пријаве на конкурс, неће се разматрати.

***Ученици који буду примљени обавезни су да приликом усељења доставе лекарско уверење да су здравствено способни за боравак у установама колективног смештаја (не старије од 15 дана).***

1. **КРИТЕРИЈУМИ ЗА УТВРЂИВАЊЕ РЕДОСЛЕДА КАНДИДАТА**

Након истека рока за пријављивање на конкурс, на основу достављене документације, утврђује се редослед кандидата за пријем у установу на основу успеха оствареног у претходном школовању и социјално-економског статуса породице, и то:

***1) Успех остварен у претходном школовању***

* Општи успех од V до VIII разреда основне школе (за ученике I разреда средње школе) – исказује се бројем бодова тако што се општи успех од V до VIII разреда основне школе помножи са бројем 7;
* Општи успех из претходно завршеног разреда средње школе (за ученике осталих разреда средње школе) – исказује се бројем бодова тако што се општи упсех из претходно завршеног разреда помножи са бројем 7 и додају 3 бода;
* Резултати постигнути на такмичењима ученика VIII разреда основне школе (за ученике Првог разреда средње школе), односно резултати постигнути на такмичењима ученика из претходно завршеног разреда средње школе (за ученике осталих разреда средње школе) – вреднују се тако што се кандидату који је освојио прво место на међународном и републичком такмичењу, које се налази у календару такмичења ученика, додаје 5 бодова, за освојено друго место 4 бода, а за освојено треће место 3 бода.
* Владање ученика у дому ученика у претходној школској години (за ученике који су II, III или IV разред средње школе) – похвале и награде Педагошког већа дома ученика, односно васпитно-дисциплинске мере.
* Владања ученика у дому ученика у претходној школској години – вреднује се тако што се кандидату који је за укупан рад и активности у дому ученика претходне школске године награђен или похваљен додају до 3 бода.
* За изречену васпитно – дисциплинску меру у претходној школској години кандидату се умањује укупан број бодова и то за:

- Укор пред искључење из дома ученика – 4 бода,

- Искључења из дома ученика – 5 бодова.

***2) Социјално – економски статус породице***

Социјално-економски статус породице утврђује се на основу просека укупних месечних прихода по члану породице ученика, за период јануар – март текуће године.

Број бодова за просек укупних месечних прихода по члану породице ученика за период јануар – март текуће године износи:

* од 80-99% од просечне зараде без пореза и доприноса по запосленом у привреди Републике Србије – 1 бод
* од 60-79% од просечне зараде без пореза и доприноса по запосленом у привреди Републике Србије – 2 бода
* од 40-59% од просечне зараде без пореза и доприноса по запосленом у привреди Републике Србије – 3 бода
* од 20-39% од просечне зараде без пореза и доприноса по запосленом у привреди Републике Србије – 4 бода
* од 00-19% од просечне зараде без пореза и доприноса по запосленом у привреди Републике Србије – 5 бодова

Просечна зарада без пореза и доприноса по запосленом у привреди Републике Србије, за период од 1. јануара до 31. марта текуће године, рачуна се према подацима Републичког завода за статистику.

1. **ПОСТУПАК СПРОВОЂЕЊА КОНКУРСА**

***1) Рангирање***

Кандидати који су поднели пријаву са потпуном конкурсном документацијом рангирају се према укупном броју бодова оствареним по свим основама које се вреднују за пријем у установу. Рангирање се врши на основу достављене документације.

***2) Предност у рангирању***

Када већи број кандидата од броја предвиђеног за пријем у установу оствари исти број бодова, предност у рангирању до броја предвиђеног за упис има кандидат:

* Без једног или без оба родитеља,
* Који има већи број бодова по основу општег успеха у претходном школовању,
* Који је за свој рад и активности у дому ученика претходне школске године награђен или похваљен одлуком Педагошког већа.

***3) Приговор на ранг листу***

Ранг листу кандидата за смештај (прелиминарна листа) утврђује установа, односно комисија коју образује директор, и она је дужна да стави на увид заинтересованом ученику, његовом родитељу или старатељу податке везане за спровођење поступка по расписаном конкурсу за смештај ученика у установи, у складу са законом.

Сваки кандидат има право приговора на ранг листу у року од три дана од дана њеног објављивања на огласној табли, односно интернет адреси установе http://www.skolapkb.edu.rs/

Установа, односно комисија дужна је да о свим приговорима одлучи у року од три дана од дана истека рока за истицање приговора, након чега објављује коначну ранг листу кандидата за смештај.

***4) Одлучивање***

Одлуку о праву на смештај доноси директор установе на основу коначне ранг листе, најкасније у року од три дана од дана истека рока за одлучивање о приговорима ученика. Одлука директора је коначна. Установа објављује одлуку на својој огласној табли и на интернет адреси.

Ученик који је смештен у установу има право и на исхрану.

***5) Смештај***

На онову броја бодова на коначној ранг листи установа врши упис и смештај ученика.

Смештај ученика организује се одвојено према полу и узрасту, у складу са могућностима установе.

Ученику се обезбеђује смештај и исхрана у установи док траје редовна настава.

Ученик, његов родитељ/старатељ учествују у финансирању дела трошкова смештаја и исхране у установи.

О смештају и исхрани ученика у установи, закључује се уговор са родитељем, односно старатељем ученика.**.**

**КАККАКАП**

1. **КАНДИДАТИ ИЗ ОСЕТЉИВИХ ДРУШТВЕНИХ ГРУПА**

**ПР** Кандидати из осетљивих друштвених група **који према редоследу на коначној ранг листи нису добили смештај у првој расподели**, имају право да у року из тачке 3. овог Конкурса (од 22.08. до 26.08.2014.) поднесу захтев установи да се посебно рангирају у оквиру наменски опредељених капацитета установе.

Уз захтев кандидат подноси документацију којом доказује припадност осетљивој друштвеној групи и то:

- Из **материјално угрожене породице** – Решење Центра за социјални рад да су примаоци сталне социјалне помоћи (оверена фотокопија),

- Ученици **без родитељског старања** – потврду да су на евиденцији Центра за социјални рад или умрлице преминулих родитеља,

- Из **једнородитељских породица** – извод из матичне књиге умрлих за преминулог родитеља или извод из матичне књиге рођених ученика,

- **Из ромске националне мањине** – потврду Националног савета ромске националне мањине, односно Канцеларије за инклузију Рома,

- Лица чији су родитељи **нестали или су киднаповани** на територији Косова и Метохије и на територији република бивше СФРЈ – потврду одговарајућег удружења породица киндапованих и несталих лица;

- **Избеглице и расељена лица** – важећу избегличку легитимацију или расељеничку легитимацију,

- **Повратници** по споразуму о реадмисији и депортовани ученици – повртда МУП-а,

- **Близанци** (чији је брат/сестра близанац остварио право на смештај) – извод из матичне књиге рођених,

- Ученици који се школују за образовни профил за **дефицитарно занимање** – у самом захтеву стављају напомену да се школују за дефицитарно занимање.

За сваку осетљиву друштвену групу формира се посебна ранг листа, на основу бодова из коначне редовне ранг листе.

Кандидати из осетљивих друштвених група биће пропорционално заступљени/рангирани у односу на број пријављених, и то до 10% наменски опредељених капацитета установе.

1. **ЈЕЗИК НА КОМЕ СЕ ОСТВАРУЈЕ ВАСПИТНИ РАД**

Васпитни рад у установи остврује се на српском језику.

**\* \* \* НАПОМЕНА \* \* \***

За сва ближа обавештења у вези са спровођењем овог Конкурса, као и о правима и обавезама ученика ради смештаја у установу, заинтересована лица могу се обратити установи, односно комисији за спровођење конкурса.

У дане конкурса, комисија ће примати документа и пружати потребне информације радним данима од 9 до 13 сати.

Документа можете предати и добити све информације у:

-седишту Школе (Панчевачки пут, 39, Крњача, Београд),

контакт особа Драгана Беновић 066/85-888-54

- Дому ученика (Индустријско насеље 37, Падинска Скела, Београд)

011/8871-858

Сајт установе: www.skolapkb.edu.rs

facebook страница **дома ученика**: **https://www.facebook.com/groups/DomPKB/https://www.facebook.com/groups/DomPKB/. ЈЕЗИК НА КОМЕ СЕ ОСТВАРУЈЕ ВАСПИТНИ РАДО**

facebook страница **Школе**

**https://www.facebook.com/groups/994732453909582/**